**PASKAIDROJUMA RAKSTS**

**Gulbenes novada domes 2023.gada 31.augusta saistošajiem noteikumiem Nr. 16 “Grozījumi Gulbenes novada domes 2021.gada 25.novembra saistošajos noteikumos Nr.26 “Par nekustamā īpašuma nodokļa piemērošanas kārtību Gulbenes novadā””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Gulbenes novada domes 2023.gada 31.augusta saistošo noteikumu Nr.16 “Grozījumi Gulbenes novada domes 2021.gada 25.novembra saistošajos noteikumos Nr.26 “Par nekustamā īpašuma nodokļa piemērošanas kārtību Gulbenes novadā”” (turpmāk – Saistošie noteikumi) izdošanas mērķis ir noteikt vienotu paaugstinātu nekustamā īpašuma nodokļa (turpmāk – nodoklis) likmi 3 % apmērā, kuru piemēro nekustamajam īpašumam - ar pašvaldības lēmumu atzītai vidi degradējošai, sagruvušai vai cilvēku drošību apdraudošai būvei (turpmāk – vidi degradējoša būve). Saistošo noteikumu izdošanas nepieciešamība pamatojama ar to, ka atbilstoši spēkā esošajam Gulbenes novada domes 2021.gada 25.novembra saistošo noteikumu Nr.26 “Par nekustamā īpašuma nodokļa piemērošanas kārtību Gulbenes novadā” regulējumam arpašvaldības lēmumu atzītu vidi degradējoša būvi apliek ar nodokli, piemērojot nodokļa likmi intervālā no 2% līdz 3% atkarībā no attiecīgās vidi degradējošas būves kategorijas. Atbilstoši Vides aizsardzības un reģionālās attīstības ministrijas (turpmāk – VARAM) paustajai nostājai pašvaldībām saistošajos noteikumos nav tiesiska pamata noteikt vidi degradējošu būvju gradāciju, nosakot attiecīgu kategoriju un paredzot attiecīgi diferencētu nodokļa likmi. Ņemot vērā minēto, nepieciešams precizēt Gulbenes novada domes 2021.gada 25.novembra saistošo noteikumu Nr.26 “Par nekustamā īpašuma nodokļa piemērošanas kārtību Gulbenes novadā” regulējumu.Atbilstoši likuma “Par nekustamā īpašuma nodokli” 3.panta 1.4 daļā noteiktajam vidi degradējošu būvi apliek ar nodokļa likmi 3% apmērā, ja to ir noteikusi pašvaldība savos saistošajos noteikumos, kurus tā publicē līdz pirmstaksācijas gada 1.novembrim, no lielākās turpmāk minētās kadastrālās vērtības:1) būvei piekritīgās zemes kadastrālās vērtības;2) būves kadastrālās vērtības. |
| 2. Fiskālā ietekme uz pašvaldības budžetu | Saistošajiem noteikumiem ir ietekme uz pašvaldības budžetu, piemērojot paaugstinātu nodokļa likmi 3 % apmērā ar pašvaldības lēmumu atzītām vidi degradējošām būvēm.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – nav; 3.2. ietekme uz vidi – tiek veicināta vidi degradējošu būvju sakārtošana vai nojaukšana, kā rezultātā tiek novērsta pilsētvides ainavas bojāšana; 3.3. ietekme uz iedzīvotāju veselību – nav; 3.4. ietekme uz uzņēmējdarbības vidi pašvaldības teritorijā – nav; 3.5. ietekme uz konkurenci – nav.  |
| 4. Ietekme uz administratīvajām procedūrām un to izmaksām | Saistošo noteikumu piemērošana noritēs līdzšinējā kārtībā, kā arī Saistošie noteikumi neparedz papildu administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| 6. Informācija par izpildes nodrošināšanu | Saistošo noteikumu izpildi nodrošinās Gulbenes novada būvvalde, Gulbenes novada pašvaldības administrācija un Gulbenes novada dome.  |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir atbilstoši iecerētā mērķa sasniegšanai – veicināt vidi degradējošu būvju sakārtošanu vai nojaukšanu. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par projektu un dotu iespēju izteikt viedokli, Saistošie noteikumi no 2023.gada 8.augusta līdz 2023.gada 22.augustam tika publicēti Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”. Ierosinājumi, priekšlikumi no privātpersonām vai institūcijām nav saņemti. |

Gulbenes novada domes priekšsēdētājs A. Caunītis